techiaith/cofnodycynulliad_en-cy huggingface dataset:
English: Trefnydd, can I call for an urgent statement from the Minister for Health and Social Services in relation to the recent emergence of a story about Betsi Cadwaladr University Health Board? There were reports over the last couple of days that emerged, which suggested that a judge had found that the Besti Cadwaladr health board was trying to strike out its name in a report, which was referring to very poor care, neglectful care, of an individual in Glan Clwyd Hospital. The judge described the patient's needs as being substantially unaddressed, unacknowledged, unidentified, and neglected, and yet the Besti Cadwaladr health board was trying to hide itself from that description of events. Clearly, this is unacceptable. It suggests that the health board does not want to be transparent or accountable for its actions, and we really do now I think need to see a culture change in that organisation. I was very hopeful that there had indeed been something of a culture change in recent years, but this suggests that a lot of the same old problems at Besti Cadwaladr health board are still there. Can I ask for an urgent statement from the Minister for Health and Social Services on this specific issue, and, more widely, on the progress that the health board is making, following its withdrawal from special measures before the elections?
Welsh: Trefnydd, a gaf i alw am ddatganiad brys gan y Gweinidog Iechyd a Gwasanaethau Cymdeithasol o ran y stori a gafodd ei hadrodd yn ddiweddar ynghylch Bwrdd Iechyd Prifysgol Betsi Cadwaladr? Gwnaeth adroddiadau a ddaeth i'r amlwg yn ystod y dyddiau diwethaf awgrymu bod barnwr wedi darganfod bod bwrdd iechyd Besti Cadwaladr yn ceisio dileu ei enw mewn adroddiad, a oedd yn cyfeirio at ofal gwael iawn, gofal esgeulus, am unigolyn yn Ysbyty Glan Clwyd. Dywedodd y barnwr fod diffyg sylweddol o ran diwallu anghenion y claf, eu cydnabod a'u nodi, ac eto roedd bwrdd iechyd Besti Cadwaladr yn ceisio cuddio ei hun o'r disgrifiad hwnnw o ddigwyddiadau. Yn amlwg, mae hyn yn annerbyniol. Mae'n awgrymu nad yw'r bwrdd iechyd eisiau bod yn dryloyw nac yn atebol am ei weithredoedd, ac, yn fy marn i, mae gwir angen i ni weld nawr newid diwylliant yn y sefydliad hwnnw. Roeddwn i'n obeithiol iawn bod rhywfaint o newid diwylliant wedi bod yn ystod y blynyddoedd diwethaf, ond mae hyn yn awgrymu bod llawer o'r un hen broblemau ym mwrdd iechyd Besti Cadwaladr yn dal yno. A gaf i ofyn am ddatganiad brys gan y Gweinidog Iechyd a Gwasanaethau Cymdeithasol ar y mater penodol hwn, ac, yn ehangach, ar y cynnydd y mae'r bwrdd iechyd yn ei wneud, ar ôl iddo gael ei dynnu'n ôl o fesurau arbennig cyn yr etholiadau?
English: Thank you. I'm not familiar with the story that you refer to, but I certainly do think there has been a culture change - and it's a health board I know very well myself - since, as you say, the monitoring of special measures, et cetera. And the Minister for Health and Social Services regularly updates Members in relation to how that monitoring is now going ahead. If she has had any contact with the health board around the story you refer to, I'm sure she'd be very happy to update Members. FootnoteLink
Welsh: Diolch. Nid wyf i'n gyfarwydd â'r stori yr ydych chi'n cyfeirio ati, ond yr wyf i'n sicr yn credu bod newid diwylliant wedi bod - ac mae'n fwrdd iechyd yr wyf i'n ei adnabod yn dda iawn fy hun - oherwydd, fel yr ydych chi'n ei ddweud, monitro mesurau arbennig, ac ati. Ac mae'r Gweinidog Iechyd a Gwasanaethau Cymdeithasol yn rhoi'r wybodaeth ddiweddaraf i'r Aelodau'n rheolaidd o ran sut y mae'r monitro hwnnw'n mynd rhagddo nawr. Os yw wedi cael unrhyw gysylltiad â'r bwrdd iechyd ynglŷn â'r stori yr ydych chi'n cyfeirio ati, rwy'n siŵr y byddai'n hapus iawn i roi'r wybodaeth ddiweddaraf i'r Aelodau. FootnoteLink
English: I would like to ask for two statements. The first is on the use of medicinal cannabis. In the last Senedd, we debated the provision of medicinal cannabis, and it had a large amount of cross-party support. There is evidence that certain medicinal cannabis products may be useful in treating epilepsy, multiple sclerosis, symptoms associated with cancer and cancer treatments, as well as pain. I'm asking for a Welsh Government statement on the prescription and use of medicinal cannabis in Wales. The second statement I'm requesting is an update on co-operative housing provision in Wales. While in much of the world, such as Canada, New York and Scandinavia, the co-operative housing model is one of the more popular methods of housing provision, it is not in Wales or the rest of the United Kingdom. Can we have a Welsh Government statement regarding plans to increase the number of co-operative housing units?
Welsh: Hoffwn i ofyn am ddau ddatganiad. Mae'r cyntaf ar ddefnyddio canabis meddyginiaethol. Yn y Senedd ddiwethaf, gwnaethom ni drafod darparu canabis meddyginiaethol, a chafodd lawer o gefnogaeth drawsbleidiol. Mae tystiolaeth y gallai rhai cynhyrchion canabis meddyginiaethol fod yn ddefnyddiol wrth drin epilepsi, sglerosis ymledol, symptomau sy'n gysylltiedig â chanser a thriniaethau canser, yn ogystal â phoen. Rwy'n gofyn am ddatganiad gan Lywodraeth Cymru ar ragnodi a defnyddio canabis meddyginiaethol yng Nghymru. Yr ail ddatganiad yr wyf i'n gofyn amdano yw'r wybodaeth ddiweddaraf o ran y ddarpariaeth tai cydweithredol yng Nghymru. Er mai'r model tai cydweithredol yw un o'r dulliau mwy poblogaidd o ddarparu tai mewn llawer o leoedd yn y byd, fel Canada, Efrog Newydd a Sgandinafia, nid felly yng Nghymru na gweddill y Deyrnas Unedig. A gawn ni ddatganiad gan Lywodraeth Cymru ynghylch cynlluniau i gynyddu nifer yr unedau tai cydweithredol?
English: Trefnydd, can I ask for an urgent statement from the Minister for Climate Change on the NRW phosphate guidance, which has inadvertently sent the planning system, in my constituency and across parts of Wales, into gridlock? Water pollution is an issue that needs to be tackled, and no-one would deny that, however, what we have seen from NRW is that they have identified an issue, but failed to find a logical solution to address the problem. I know your response will be to say that the Minister has a policy board looking at that. But, with all due respect, I find the pace of delivery to find a solution is far too slow. In Powys, we have 3,700 households on the local authority housing waiting list alone, and we are seeing the development of social and affordable homes being stalled. So, will you ask the Minister to make a statement on this issue, and outline what progress has been made to date and what are the next steps for getting the planning process moving again to benefit our economy and our residents? Diolch, Llywydd.
Welsh: Trefnydd, a gaf i ofyn am ddatganiad brys gan y Gweinidog Newid Hinsawdd ar ganllawiau ffosffad CNC, sydd, trwy amryfusedd, wedi creu tagfeydd yn y system gynllunio, yn fy etholaeth i a ledled rhannau o Gymru? Mae llygredd dŵr yn fater y mae angen ymdrin ag ef, ac ni fyddai neb yn gwadu hynny, fodd bynnag, yr hyn a welsom gan CNC yw eu bod nhw wedi nodi problem, ond wedi methu â dod o hyd i ateb rhesymegol i ymdrin â'r broblem. Rwy'n gwybod mai eich ymateb chi fydd dweud bod gan y Gweinidog fwrdd polisi yn ystyried hynny. Ond, gyda phob dyledus barch, mae'r ddarpariaeth i ddod o hyd i ateb yn rhy araf o lawer. Ym Mhowys, mae gennym ni 3,700 o aelwydydd ar restr aros tai'r awdurdod lleol yn unig, ac rydym ni'n gweld datblygu cartrefi cymdeithasol a fforddiadwy yn cael ei atal. Felly, a wnewch chi ofyn i'r Gweinidog wneud datganiad ar y mater hwn, ac amlinellu pa gynnydd sydd wedi'i wneud hyd yma a beth yw'r camau nesaf ar gyfer symud y broses gynllunio eto er budd ein heconomi a'n trigolion? Diolch, Llywydd.
English: Well, as you rightly point out, this is an ongoing piece of work at the current time. It would be wrong to pre-empt any recommendations that come to the Minister. But obviously, as that process goes through, she will update Members at the most appropriate time.
Welsh: Wel, fel y gwnaethoch chi ei ddweud yn ddigon cywir, mae hwn yn ddarn parhaus o waith ar hyn o bryd. Byddai'n anghywir achub y blaen ar unrhyw argymhellion sy'n dod i'r Gweinidog. Ond yn amlwg, wrth i'r broses honno fynd yn ei blaen, bydd hi'n rhoi'r wybodaeth ddiweddaraf i'r Aelodau ar yr adeg fwyaf priodol.
English: Trefnydd, can I call on the Minister for Climate Change to make a statement on the Welsh Government's flooding policy, please? In the winter of 2020-21, the quayside in Carmarthen flooded a total of three times in no less than nine weeks. Having met with the businesses and property owners on the quay, they remain worried regarding future flooding of the Towy and of the quayside. Natural Resources Wales have said their hands are tied in helping, as the Welsh Government policy favours residential over business in terms of flood protection. This has been described as a showstopper in terms of getting any flood protection to the quayside and protecting these businesses. Therefore, can the climate change Minister make a statement on the Welsh Government's flood policy, and whether the imbalance against business will continue? Diolch.
Welsh: Trefnydd, a gaf i alw ar y Gweinidog Newid Hinsawdd i wneud datganiad ynghylch polisi llifogydd Llywodraeth Cymru, os gwelwch yn dda? Yn ystod gaeaf 2020-21, dioddefodd glannau'r cei yng Nghaerfyrddin lifogydd dair gwaith mewn llai na naw wythnos. Ar ôl i mi gwrdd â'r busnesau a pherchnogion eiddo ar y cei, mae'n glir eu bod yn parhau i boeni am lifogydd yn afon Tywi a glannau'r cei yn y dyfodol. Mae Cyfoeth Naturiol Cymru wedi dweud nad oes modd iddyn nhw helpu, gan fod polisi Llywodraeth Cymru yn blaenoriaethu adeiladau preswyl dros rhai busnes o ran amddiffyn rhag llifogydd. Mae hyn wedi cael ei ddisgrifio fel rhwystr llwyr o ran cael unrhyw amddiffyniad rhag llifogydd i ochr y cei a diogelu'r busnesau hyn. Felly, a wnaiff y Gweinidog Newid Hinsawdd wneud datganiad o ran polisi llifogydd Llywodraeth Cymru, ac a fydd yr anghydbwysedd yn erbyn busnes yn parhau? Diolch.
English: Welsh Government has always made it very clear that our priority, when it comes to flooding policy, flooding management, flooding funding, is to protect as many lives as possible and as many homes as possible, and then businesses come within that criteria. Having been responsible for flooding in the previous term of Government, I know our flooding policy is as up to date as it can be, but it is always being looked at. Clearly, we need to work very closely with NRW, and you'll be aware of the pipeline of flood management schemes that we have in Welsh Government. We've put significant funding - millions and millions of pounds - into our flood scheme to protect as many lives, homes and businesses as possible.
Welsh: Mae Llywodraeth Cymru wedi ei gwneud yn glir iawn bob amser mai ein blaenoriaeth, o ran polisi llifogydd, rheoli llifogydd, ariannu llifogydd, yw diogelu cymaint o fywydau â phosibl a chymaint o gartrefi â phosibl, ac yna mae busnesau'n dod o fewn y meini prawf hynny. Ar ôl bod yn gyfrifol am lifogydd yn ystod tymor blaenorol y Llywodraeth, gwn i fod ein polisi llifogydd mor gyfredol ag y gall fod, ond mae'n cael ei ystyried yn barhaus. Yn amlwg, mae angen i ni weithio'n agos iawn gyda CNC, a byddwch chi'n ymwybodol o'r cynlluniau rheoli llifogydd sydd gennym ni yn Llywodraeth Cymru. Rydym ni wedi rhoi cyllid sylweddol - miliynau a miliynau o bunnau - yn ein cynllun llifogydd i ddiogelu cynifer o fywydau, cartrefi a busnesau â phosibl.
English: Minister, the UK Government announcement on the future funding of social care means more money for Wales to ensure that we address the challenge of sustainable funding and staff pay and conditions. Could I ask for a statement from the Minister for Finance and Local Government to be issued after recess, for the Government to outline what it now proposes for Wales? Thank you.
Welsh: Gweinidog, mae cyhoeddiad Llywodraeth y DU ar ariannu gofal cymdeithasol yn y dyfodol yn golygu mwy o arian i Gymru er mwyn sicrhau ein bod ni'n ymdrin â her cyllid cynaliadwy a thâl ac amodau staff. A gaf i ofyn am ddatganiad gan y Gweinidog Cyllid a Llywodraeth Leol, i'w gyhoeddi ar ôl y toriad, er mwyn i'r Llywodraeth amlinellu'r hyn y mae'n ei gynnig nawr i Gymru? Diolch.
English: Thank you. Well, the funding of social care is something that's on the top of the majority of governments' agendas, and it's something that we are are certainly looking at, as a Government. I would not agree with you around the way that the UK Government have funded it. We don't think that is the right way of doing it, but it is something that we have to look at very carefully. As you will be aware, we're now coming into the comprehensive spending review, and draft budget and budget season, so I'm sure there'll be ample opportunity to question the Minister for finance.
Welsh: Diolch. Wel, mae ariannu gofal cymdeithasol yn rhywbeth sydd ar frig y rhan fwyaf o agendâu llywodraethau, ac mae'n rhywbeth yr ydym ni'n sicr yn ei ystyried, fel Llywodraeth. Ni fyddwn i'n cytuno â chi ynghylch y ffordd y mae Llywodraeth y DU wedi ei ariannu. Nid ydym ni'n credu mai dyna'r ffordd gywir o'i wneud, ond mae'n rhywbeth y mae'n rhaid i ni ei ystyried yn ofalus iawn. Fel y gwyddoch chi, rydym ni nawr yn dod i'r adolygiad cynhwysfawr o wariant, a thymor y gyllideb a'r gyllideb ddrafft, felly rwy'n siŵr y bydd digon o gyfle i holi'r Gweinidog cyllid.
English: Diolch, Llywydd. Business Minister, could I ask for an urgent statement from the Minister for Education and the Welsh Language, please? Llanwern High School in Newport has been forced to send home their entire year 9 year group due to a number of staff testing positive from COVID and having to self-isolate, and the lack of staff to substitute. Unfortunately, this is an issue that is now repeating itself at speed across Wales. The unions, the National Association of Head Teachers and I have raised concerns previously with the Minister, and I'd be grateful if you could approve a statement from the Minister to outline what steps he intends to take to support schools and pupils struggling with these staff absences. Thank you.
Welsh: Diolch, Llywydd. Trefnydd, a gaf i ofyn am ddatganiad brys gan Weinidog y Gymraeg ac Addysg, os gwelwch chi'n dda? Mae Ysgol Uwchradd Llanwern yng Nghasnewydd wedi ei gorfodi i anfon eu grŵp blwyddyn 9 cyfan adref oherwydd cafodd nifer o staff brawf cadarnhaol o COVID a bu'n rhaid iddyn nhw hunanynysu, ac mae prinder staff i gyflenwi. Yn anffodus, mae hyn yn fater sy'n ailadrodd yn fynych ledled Cymru erbyn hyn. Mae'r undebau, Cymdeithas Genedlaethol y Prifathrawon a minnau wedi codi pryderon gyda'r Gweinidog yn flaenorol, a byddwn i'n ddiolchgar pe gallech chi gymeradwyo datganiad gan y Gweinidog i amlinellu pa gamau y mae'n bwriadu eu cymryd i gefnogi ysgolion a disgyblion sy'n cael trafferth gydag absenoldebau staff fel hyn. Diolch i chi.
English: Thank you. The Minister for Education and the Welsh Language did issue a written statement just last week, on Thursday 14 October, outlining the latest safety measures in place across education settings in Wales.
Welsh: Diolch. Cyhoeddodd Weinidog y Gymraeg ac Addysg ddatganiad ysgrifenedig yr wythnos diwethaf, ar ddydd Iau 14 Hydref, yn amlinellu'r mesurau diogelwch diweddaraf sydd ar waith ledled lleoliadau addysg yng Nghymru.
English: The next item, therefore, is the statement by the Minister for Economy on moving the Welsh economy forward. I call on the Minister to make his statement - Vaughan Gething.
Welsh: Yr eitem nesaf, felly, yw'r datganiad gan Weinidog yr Economi ar symud economi Cymru ymlaen. Dwi'n galw ar y Gweinidog i wneud ei ddatganiad - Vaughan Gething.
English: I thank the Member for his series of questions, and I'll try to run through as many of them as I can in the time available. I can say that I've had regular contact with business groups, businesses, local government and trade unions since my appointment. So, this is the next stage in the conversation that is happening with them. I think it's knowingly inaccurate to suggest that I haven't had a conversation with them up to this point in time. It's hardly been a secret that I've been having that regular contact. On your point about the review of procurement, we have actually made progress in terms of procurement spend over the course of devolution, including within the last term, and the challenge now is to look at how far we've got and to see what more we can do, because the Government isn't levelling off our ambition to see even greater benefit for local firms from the way in which we procure goods and services here in Wales.
Welsh: Rwy'n diolch i'r Aelod am ei gyfres o gwestiynau, ac rwyf i am geisio trafod cynifer ohonyn nhw ag y gallaf yn yr amser sydd ar gael. Gallaf i ddweud fy mod i wedi bod â chyswllt rheolaidd â grwpiau busnes, busnesau, llywodraeth leol, ac undebau llafur ers i mi gael fy mhenodi. Felly, dyma'r cam nesaf yn y drafodaeth sy'n cael ei chynnal gyda nhw. Rwy'n credu ei bod hi'n fwriadol anghywir i awgrymu nad wyf i wedi bod yn trafod gyda nhw hyd yn hyn. Braidd y bu'n gyfrinach o gwbl fy mod i wedi bod â'r cyswllt rheolaidd hwnnw â nhw. O ran eich pwynt ynglŷn â'r adolygiad caffael, rydym ni wedi gwneud cynnydd mewn gwirionedd o ran gwariant caffael yn ystod datganoli, gan gynnwys yn ystod y tymor diwethaf, a'r her bellach yw ystyried pa mor bell yr ydym ni wedi mynd ac ystyried beth arall y gallwn ni ei wneud, oherwydd nid yw'r Llywodraeth yn llaesu dwylo o ran ein huchelgais i weld hyd yn oed mwy o fudd i gwmnïau lleol yn sgil y ffordd yr ydym ni'n caffael nwyddau a gwasanaethau yma yng Nghymru.
English: I have several speakers who wish to again be involved, so if you can all be brief and, Minister, succinct answers as well. Mike Hedges.
Welsh: Mae gen i nifer o siaradwyr sy'n dymuno cymryd rhan eto, felly a wnewch chi i gyd geisio bod yn gryno a chithau, Gweinidog, roi atebion cryno hefyd? Mike Hedges.
English: Thank you. I welcome this statement and look forward to further economic statements and debate. I very much welcome pursuing a progressive economic policy that focuses on better jobs, narrowing the skills divide and tackling poverty. The greatest economic development tool is education. We need a policy that produces more Admiral Insurances and less LG inward investments. I welcome the backing local firms initiative. Too often we've had branch factories for a short time before they leave. There's a lot we can learn from the USA, England and Europe in working with universities to develop the economy. We need a high-skill, high-wage economy with opportunities for all. Too many Welsh students at graduation leave Wales, often never to return. For the last 10 years we've promoted ICT, life sciences, financial and professional services sectors. What support is the Welsh Government intending to give to promote and develop these economic sectors, which are high-wage sectors? And what is being done to develop more university-led science parks, like M-SParc on Ynys Môn?
Welsh: Diolch. Rwy'n croesawu'r datganiad hwn ac yn edrych ymlaen at ddatganiadau a thrafodaethau economaidd pellach. Rwy'n croesawu'n fawr iawn fynd ar drywydd polisi economaidd blaengar sy'n canolbwyntio ar swyddi gwell, gan leihau'r rhaniad sgiliau a mynd i'r afael â thlodi. Yr arf gorau o ran datblygiad economaidd yw addysg. Mae angen polisi arnom sy'n cynhyrchu mwy o gwmnïau fel Yswiriant Admiral a llai o fewnfuddsoddiadau LG. Rwy'n croesawu'r fenter i gefnogi cwmnïau lleol. Yn rhy aml rydym ni wedi gweld ffatrïoedd cangen yma am gyfnod byr cyn iddyn nhw adael. Mae llawer y gallwn ni ei ddysgu o UDA, Lloegr ac Ewrop o ran gweithio gyda phrifysgolion i ddatblygu'r economi. Mae'n rhaid i ni fod ag economi o sgiliau uchel, cyflog uchel gyda chyfleoedd i bawb. Mae gormod o fyfyrwyr o Gymru yn gadael Cymru ar ôl graddio, yn aml heb ddychwelyd wedyn. Dros y 10 mlynedd diwethaf rydym ni wedi hyrwyddo sectorau TGCh, gwyddorau bywyd, gwasanaethau ariannol a phroffesiynol. Pa gymorth y mae Llywodraeth Cymru yn bwriadu ei roi i hyrwyddo a datblygu'r sectorau economaidd hyn, sydd yn sectorau cyflog uchel? A beth sy'n cael ei wneud i ddatblygu mwy o barciau gwyddoniaeth dan arweiniad prifysgolion, fel M-SParc ar Ynys Môn?
English: I'm grateful to the Minister for his statement. There are three issues I'd like to briefly raise with you. First of all, productivity. Productivity is the biggest challenge facing the Welsh economy. You haven't discussed that in the statement, and I'd like to understand what the Government's approach is going to be towards productivity. Secondly, you finish your statement by saying that you want to see a stronger, greener, fairer economy in Wales. What does that mean? Because I think one of the real issues I have with many Government statements is that we don't have the objectives, the targets, the clarity to understand what that does mean for people in Blaenau Gwent. How will we know that it's a stronger economy, a greener economy, a fairer economy? And finally, Minister, the point I tried to make in my short debate last week was about delivery. The Welsh Government has very effective strategies in place, but they're not often delivered in the way that we would anticipate and hope to see them delivered. And if I look back over my time in this place, delivery has been the weakest part of the Welsh Government's approach. So, how do you intend to ensure that you have the delivery mechanisms in place so that we don't just have a strategy, but we have a real difference in people's lives?
Welsh: Rwy'n ddiolchgar i'r Gweinidog am ei ddatganiad. Mae tri mater yr hoffwn i eu codi yn fyr gyda chi. Yn gyntaf, cynhyrchiant. Cynhyrchiant yw'r her fwyaf sy'n wynebu economi Cymru. Nid ydych chi wedi trafod hynny yn y datganiad, a hoffwn i ddeall beth fydd dull gweithredu'r Llywodraeth hon o ran cynhyrchiant. Yn ail, fe wnaethoch chi gloi eich datganiad drwy ddweud eich bod yn awyddus i weld economi sy'n fwy cryf, gwyrdd a theg yng Nghymru. Beth mae hynny'n ei olygu? Oherwydd rwy'n credu mai un o'r problemau gwirioneddol sydd gen i ynglŷn â llawer o ddatganiadau'r Llywodraeth yw nad yw'r amcanion, na'r targedau, na'r eglurder gennym i ddeall beth mae hynny'n ei olygu i bobl ym Mlaenau Gwent. Sut byddwn ni'n gwybod ei bod yn economi fwy cryf, yn economi fwy gwyrdd, yn economi fwy teg? Ac yn olaf, Gweinidog, roedd y pwynt y ceisiais ei wneud yn fy nadl fer i yr wythnos diwethaf yn ymwneud â chyflawni. Mae gan Lywodraeth Cymru strategaethau effeithiol iawn ar waith ond yn aml nid yw'r rhain yn cael eu cyflawni yn y ffordd y byddem ni'n disgwyl ac yn gobeithio ei gweld yn cael eu cyflawni. Ac wrth i mi edrych yn ôl dros fy amser i yn y lle hwn, cyflawni fu'r man gwan yn ymagwedd Llywodraeth Cymru. Felly, sut ydych chi'n bwriadu sicrhau bod gennych chi'r dulliau cyflawni ar waith fel bod gennym ni fwy na strategaeth, fel ein bod ni'n gwneud gwahaniaeth gwirioneddol ym mywydau pobl?